Як і ў іншых паездках у прыёмныя і апякунскія сем’і разам з намі была галоўны спецыяліст аддзела адукацыі, спорту і турызму Стаўбцоўскага райвыканкама Алена Гамза. Яна скарыстала магчымасць вырашыць усе арганізацыйныя пытанні з Антонам Канстанцінавічам. Цяпер Станіславу ўжо 18 гадоў, і мяняецца форма дзяржаўнай падтрымкі – юнак перадаецца на дзяржаўнае забеспячэнне па месцы вучобы. Антон Канстанцінавіч дзякуе Алене Станіславаўне за падтрымку, увагу, клопат, дапамогу, за ўдзел у лёсе Станіслава. І расчулены частуе нас на дарогу яблыкамі з уласнага саду. А Станіслаў жвава збіраецца ў дарогу – ён паспявае на электрычку і не спозніцца на заняткі.